रोमन साम्राज्य की पतन की साथ-साथ यूरप एगो अइसन लम्बा समय खातिर अनजान इतिहास की दौर में चलि गइल जेवना के इतिहासकार लोग प्रवास क युग कहेला। कई तरह क आक्रमण यूरोप पर भइल जेवना में ऑस्ट्रोगोथ, विसिगोथ, गोथ, वेंडाल, हूण, फ्रैंक, एंजेल्स, सैक्सन, स्लेव, अवार, आ बाद में वाइकिंग, कुमान आ मैगीर इत्यादि जाति-जनजाति कबीला इत्यादि क आक्रमणकारी रहलें।  एही काल के पैत्रार्क नियर पुनर्जागरण क इतिहासकार लोग यूरोप क अन्ध युग कहेला। ए समय में यूरोप से ज्ञान-विज्ञान आ संस्कृति क महत्वपूर्ण तत्व अपनी सबसे खराब अवस्था में पहुच गइल।